ΣΥΜΦΩΝΙΑ υπό μορφήν ανταλλαγής επιστολών για την τροποποίηση της ανταλλαγής επιστολών μεταξύ της Ευρωπαϊκής Οικονομικής Κοινότητας (Κοινότητα) και της Ουγγαρίας σχετικά με τη διαμετακόμιση που υπεγράφη στις Βρυξέλλες στις 16 Δεκεμβρίου 1991

A. Επιστολή της Κοινότητας

Κύριε,

Με την ευκαιρία της υπογραφής στις 16 Δεκεμβρίου 1991 της ευρωπαϊκής συμφωνίας μεταξύ των Κοινοτήτων και των κρατών μελών τους, αφενός, και της Ουγγαρίας, αφετέρου, καθώς και της ενδιάμεσης συμφωνίας εμπορίου και εμπορικών θεμάτων μεταξύ της Ευπωπαϊκής Οικονομικής Κοινότητας (Κοινότητα) και της Ευρωπαϊκής Κοινότητας Άνθρακα και Χάλυβα, αφενός, και της Ουγγαρίας, αφετέρου, η Ευρωπαϊκή Οικονομική Κοινότητα και η Ουγγαρία υπέγραψαν συμφωνίες υπό μορφή ανταλλαγής επιστολών σχετικά με τη διαμετακόμιση. Η ευρωπαϊκή συμφωνία δεν έχει αρχίσει ακόμη να ισχύει. Η ενδιάμεση συμφωνία άρχισε να ισχύει την 1η Μαρτίου 1992.

Μετά την υπογραφή της ανταλλαγής επιστολών, η Ουγγαρία εξέδωσε το νόμο αριθ. LXXXII του 1991 σχετικά με τους φόρους οχημάτων. Τα μέρη θεωρούν απαραίτητο να συνάψουν συμφωνία υπό τη μορφή της παρούσας ανταλλαγής επιστολών για την τροποποίηση των αντίστοιχων διατάξεων της ανταλλαγής επιστολών που υπεγράφη στις 16 Δεκεμβρίου 1991, ώστε να ληφθεί υπόψη ο νόμος αυτός.

Επομένως, προτείνω να τροποποιηθεί η ανταλλαγή επιστολών που υπεγράφη στις 16 Δεκεμβρίου 1991 ως εξής:

Το τμήμα του σημείου 2 α) που αρχίζει με τους όρους . . . «η Ουγγαρία χορηγεί . . .» αντικαθίσταται από το ακόλουθο κείμενο:

«i) Η Ουγγαρία χορηγεί κατά το 1992, αντί των μέχρι σήμερα υφιστάμενων ποσοστώσεων, οι οποίες είχαν παραχωρηθεί σύμφωνα με τη διμερή συμφωνία μεταξύ της Ελλάδας και της Ουγγαρίας για το 1991:

- 10 000 άδειες ατελώς,

- 14 000 άδειες με καταβολή τελών με συντελεστή 1 φιορίνι Ουγγαρίας ανά τόνο/km,

- 1 200 άδειες με καταβολή τελών, με συντελεστή 3 φιορίνια Ουγγαρίας ανά τόνο/km,

- 600 άδειες τρίτης χώρας (1) (2).

Όλες οι παραχωρούμενες ατελώς και με την καταβολή τελών άδειες ισχύουν για μετάβαση και επάνοδο. Για το 1993 και το 1994, ο συνολικός αριθμός αδειών που παραχωρούνται ατελώς και με την καταβολή τελών θα αυξάνεται ετησίως κατά πέντε τοις εκατό, έτσι ώστε οι πρόσθετες άδειες να ανέρχονται κατά το 1993 σε 10 500 άδειες ατελώς και 14 700 και 1 260 άδειες με καταβολή τελών, κατά δε το 1994 σε 11 025 άδειες ατελώς και 15 435 και 1 323 άδειες με καταβολή τελών. Ο αριθμός των πρόσθετων αδειών τρίτης χώρας παραμένει στις 600 για καθένα από τα έτη 1993 και 1994.

Οι συντελεστές 1 και 3 φιορίνια Ουγγαρίας ανά τόνο/km θα προσαρμοστούν για το 1993 έτσι ώστε να διατηρηθεί μέση ισοτιμία του φιορινιού Ουγγαρίας προς το Ecu ίση με τη μέση ισοτιμία που διαπιστώθηκε κατά την περίοδο από 6 Φεβρουαρίου έως 31 Δεκεμβρίου 1992 7 για δε το 1994 έτσι ώστε να διατηρηθεί μέση ισοτομία ίση προς τη μέση ισοτιμία που διαπιστώθηκε κατά την περίοδο από 1ης Ιανουαρίου έως 31 Δεκεμβρίου 1993.

ii) Η Κοινότητα χορηγεί στην Ουγγαρία για το 1992 12 000 άδειες ατελώς οι οποίες θα ισχύουν μόνο στο έδαφος της Ελλάδας.

Αν δεν ομαλοποιηθούν οι συνθήκες διαμετακόμισης στο έδαφος της πρώην Γιουγκοσλαβίας, η Κοινότητα και η Ουγγαρία συμφωνούν να εξετάσουν από κοινού, πριν από τις 31 Δεκεμβρίου 1992, τις τροποποιήσεις που θα μπορούσαν να επιφέρουν στις ρυθμίσεις που αναφέρονται στο σημείο 2 α).

Οι παραπάνω διατάξεις μπορούν να τροποποιηθούν, κατόπιν κοινής συμφωνίας μεταξύ των μερών μέχρι να συναφθεί διμερής συμφωνία μεταφορών μεταξύ της Κοινότητας και της Ουγγαρίας ή, το αργότερο, έως το τέλος του 1994.

Η Κοινότητα σημειώνει το γεγονός ότι η Ουγγαρία συμφωνεί να διεξαχθούν συνομιλίες με την Επιτροπή και τα πλέον ενδιαφερόμενα κράτη μέλη για άλλα θέματα μεταφορών, όπως οι αεροπορικές και οδικές άδειες τρίτων χωρών.»

Αν οι προαναφερόμενες διατάξεις είναι αποδεκτές από την Ουγγαρία, έχω την τιμή να προτείνω να αποτελέσει η επιστολή αυτή, καθώς και η σχετική απάντησή σας, τροποποίηση της ανταλλαγής επιστολών που υπεγράφη στις 16 Δεκεμβρίου 1991.

Η παρούσα συμφωνία εγκρίνεται από τα συμβαλλόμενα μέρη σύμφωνα με τις ίδιες διαδικασίες τους.

Η παρούσα συμφωνία αρχίζει να ισχύει την πρώτη ημέρα μετά την ημερομηνία κατά την οποία τα μέρη κοινοποιούν αμοιβαία την ολοκλήρωση των διαδικασιών που αναφέρονται στο προηγούμενο εδάφιο. Εφαρμόζεται από 1ης Μαρτίου 1992.

Θα σας ήμουν υπόχρεος, εάν επιβεβαιώνατε τη συμφωνία της κυβέρνησης της Ουγγαρίας με το περιεχόμενο της παρούσας επιστολής.

Παρακαλώ δεχθείτε, Κύριε, τη διαβεβαίωση της υψίστης εκτιμήσεώς μου.

Για το Συμβούλιο των Ευρωπαϊκών Κοινοτήτων

Β. Επιστολή της Ουγγαρίας

Κύριε,

Έχω την τιμή να σας ανακοινώσω ότι έλαβα σημερινή επιστολή σας, η οποία έχει ως εξής:

«Με την ευκαιρία της υπογραφής στις 16 Δεκεμβρίου 1991 της ευρωπαϊκής συμφωνίας μεταξύ των Κοινοτήτων και των κρατών μελών τους, αφενός, και της Ουγγαρίας, αφετέρου, καθώς και της ενδιάμεσης συμφωνίας εμπορίου και εμπορικών θεμάτων μεταξύ της Ευπωπαϊκής Οικονομικής Κοινότητας (Κοινότητα) και της Ευρωπαϊκής Κοινότητας Άνθρακα και Χάλυβα, αφενός, και της Ουγγαρίας, αφετέρου, η Ευρωπαϊκή Οικονομική Κοινότητα και η Ουγγαρία υπέγραψαν συμφωνίες υπό μορφή ανταλλαγής επιστολών σχετικά με τη διαμετακόμιση. Η ευρωπαϊκή συμφωνία δεν έχει αρχίσει ακόμη να ισχύει. Η ενδιάμεση συμφωνία άρχισε να ισχύει την 1η Μαρτίου 1992.

Μετά την υπογραφή της ανταλλαγής επιστολών, η Ουγγαρία εξέδωσε το νόμο αριθ. LXXXII του 1991 σχετικά με τους φόρους οχημάτων. Τα μέρη θεωρούν απαραίτητο να συνάψουν συμφωνία υπό τη μορφή της παρούσας ανταλλαγής επιστολών για την τροποποίηση των αντίστοιχων διατάξεων της ανταλλαγής επιστολών που υπεγράφη στις 16 Δεκεμβρίου 1991, ώστε να ληφθεί υπόψη ο νόμος αυτός.

Επομένως, προτείνω να τροποποιηθεί η ανταλλαγή επιστολών που υπεγράφη στις 16 Δεκεμβρίου 1991 ως εξής:

Το τμήμα του σημείου 2 α) που αρχίζει με τους όρους ". . . η Ουγγαρία χορηγεί . . ." αντικαθίσταται από το ακόλουθο κείμενο:

"i) Η Ουγγαρία χορηγεί κατά το 1992, αντί των μέχρι σήμερα υφιστάμενων ποσοστώσεων, οι οποίες είχαν παραχωρηθεί σύμφωνα με τη διμερή συμφωνία μεταξύ της Ελλάδας και της Ουγγαρίας για το 1991:

- 10 000 άδειες ατελώς,

- 14 000 άδειες με καταβολή τελών με συντελεστή 1 φιορίνι Ουγγαρίας ανά τόνο/km,

- 1 200 άδειες με καταβολή τελών, με συντελεστή 3 φιορίνια Ουγγαρίας ανά τόνο/km,

- 600 άδειες τρίτης χώρας (3) (4).

Όλες οι παραχωρούμενες ατελώς και με την καταβολή τελών άδειες ισχύουν για μετάβαση και επάνοδο. Για το 1993 και το 1994, ο συνολικός αριθμός αδειών που παραχωρούνται ατελώς και με την καταβολή τελών θα αυξάνεται ετησίως κατά πέντε τοις εκατό, έτσι ώστε οι πρόσθετες άδειες να ανέρχονται κατά το 1993 σε 10 500 άδειες ατελώς και 14 700 και 1 260 άδειες με καταβολή τελών, κατά δε το 1994 σε 11 025 άδειες ατελώς και 15 435 και 1 323 άδειες με καταβολή τελών. Ο αριθμός των πρόσθετων αδειών τρίτης χώρας παραμένει στις 600 για καθένα από τα έτη 1993 και 1994.

Οι συντελεστές 1 και 3 φιορίνια Ουλλαρίας ανά τόνο/km θα προσαρμοστούν για το 1993 έτσι ώστε να διατηρηθεί μέση ισοτιμία του φιορινιού Ουγγαρίας προς το Ecu ίση με τη μέση ισοτιμία που διαπιστώθηκε κατά την περίοδο από 6 Φεβρουαρίου έως 31 Δεκεμβρίου 1992 7 για δε το 1994 έτσι ώστε να διατηρηθεί μέση ισοτομία ίση προς τη μέση ισοτιμία που διαπιστώθηκε κατά την περίοδο από 1ης Ιανουαρίου έως 31 Δεκεμβρίου 1993.

ii) Η Κοινότητα χορηγεί στην Ουγγαρία για το 1992 12 000 άδειες ατελώς οι οποίες θα ισχύουν μόνο στο έδαφος της Ελλάδας.

Αν δεν ομαλοποιηθούν οι συνθήκες διαμετακόμισης στο έδαφος της πρώην Γιουγκοσλαβίας, η Κοινότητα και η Ουγγαρία συμφωνούν να εξέτασουν από κοινού, πριν από τις 31 Δεκεμβρίου 1992, τις τροποποιήσεις που θα μπορούσαν να επιφέρουν στις ρυθμίσεις που αναφέρονται στο σημείο 2 α).

Οι παραπάνω διατάξεις μπορούν να τροποποιηθούν, κατόπιν κοινής συμφωνίας μεταξύ των μερών μέχρι να συναφθεί διμερής συμφωνία μεταφορών μεταξύ της Κοινότητας και της Ουγγαρίας ή, το αργότερο, έως το τέλος του 1994.

Η Κοινότητα σημειώνει το γεγενός ότι η Ουγγαρία συμφωνεί να διεξαχθούν συνομιλίες με την Επιτροπή και τα πλέον ενδιαφερόμενα κράτη μέλη για άλλα θέματα μεταφορών, όπως οι αεροπορικές και οδικές άδειες τρίτων χωρών."

Αν οι προαναφερόμενες διατάξεις είναι αποδεκτές από την Ουγγαρία, έχω την τιμή να προτείνω να αποτελέσει η επιστολή αυτή, καθώς και η σχετική απάντησή σας, τροποποίηση της ανταλλαγής επιστολών που υπεγράφη στις 16 Δεκεμβρίου 1991.

Η παρούσα συμφωνία εγκρίνεται από τα συμβαλλόμενα μέρη σύμφωνα με τις ίδιες διαδικασίες τους.

Η παρούσα συμφωνία αρχίζει να ισχύει την πρώτη ημέρα μετά την ημερομηνία κατά την οποία τα μέρη κοινοποιούν αμοιβαία την ολοκλήρωση των διαδικασιών που αναφέρονται στο προηγούμενο εδάφιο. Εφαρμόζεται από 1ης Μαρτίου 1992.

Θα σας ήμουν υπόχρεος, εάν επιβεβαιώνατε τη συμφωνία της κυβέρνησης της Ουγγαρίας με το περιεχόμενο της παρούσας επιστολής.»

Έχω την τιμή να σας επιβεβαιώσω ότι η Ουγγαρία είναι σύμφωνη με το περιεχόμενο της ανωτέρω επιστολής.

Παρακαλώ δεχθείτε, Κύριε, τη διαβεβαίωση της υψίστης εκτιμήσεώς μου.

Για τη Δημοκρατία της Ουγγαρίας

(1) Οι υφιστάμενες και πρόσθετες άδειες τρίτης χώρας είναι δυνατό να ανταλλάσσονται με άδειες διέλευσης σε αναλογία 1 προς 2 (μία άδεια τρίτης χώρας προς δύο άδειες διέλευσης).

(2) Η Κοινότητα θα χορηγήσει 600 άδειες τρίτης χώρας στην Ουγγαρία, με σκοπό να χρησιμοποιηθούν μόνο για την κυκλοφορία προς και από την Ελλάδα.

(3) Οι υφιστάμενες και πρόσθετες άδειες τρίτης χώρας είναι δυνατό να ανταλλάσσονται με άδειες διέλευσης σε αναλογία 1 προς 2 (μία άδεια τρίτης χώρας προς δύο άδειες διέλευσης).

(4) Η Κοινότητα θα χορηγήσει 600 άδειες τρίτης χώρας στην Ουγγαρία, με σκοπό να χρησιμοποιηθούν μόνο για την κυκλοφορία προς και από την Ελλάδα.